**193/2015.( VI.15.) sz. GVB határozat**

1. A Gazdasági és Városstratégiai Bizottság megtárgyalta a „Városfejlesztési alap” 2015. évi költségvetésben biztosított előirányzatának felhasználására vonatkozó javaslatot és a szükséges előirányzat biztosítását támogatja úgy, hogy az előterjesztés mellékletét képező táblázat 6. pontja szóbeli kiegészítés alapján az alábbiak szerint módosuljon:

 A „Képviselői keret” terhére 500e Ft kerüljön biztosításra a "VAOSZ" udvarban Szombathely történetét bemutató falfreskó felújítására, 500e Ft pedig a kapcsolódó tájékoztató eszközök javítására, karbantartására.

 A tájékoztató eszközök javítására, karbantartására felajánlott összeg a Szombathelyi Szépítő Egyesület részére kerüljön átadásra.

1. A táblázatban foglaltaknak megfelelően az alapítványok esetében a pénzeszköz átadására vonatkozó döntés meghozatalára a Közgyűlés jogosult. Támogatás, pénzeszköz átadás a jelenlegi előírásoknak megfelelő támogatási kérelem benyújtását és elbírálását követően lehetséges.
2. A Gazdasági és Városstratégiai Bizottság a Szentkirályi Lakópark területén kialakításra kerülő játszótér esetében a jelenleg hatályban lévő Támogatási Megállapodásra vonatkozóan - a támogatott által benyújtott kérelem alapján - a határidő módosítását támogatja. A megvalósítás határideje 2015. szeptember 15.

**Felelős**: Lakézi Gábor Városüzemeltetési Osztály vezetője

 Stéger Gábor Közgazdasági és Adó Osztály vezetője

**Határidő**: a költségvetési rendelet soron következő módosítása